open-index/open-wikipedia-markdown huggingface dataset:
Մոռացված սեր

«**Մոռացված սեր**», Հովհաննես Թումանյանի բանաստեղծություններից՝ գրված 1892 թվականին։

## Պատմություն
Հովհաննես Թումանյանն այս բանաստեղծությունը գրել է 1892 թվականի դեկտեմբերին։

Ինքնագիրը չի պահպանվել։

Առաջին անգամ տպագրվել է 1892 թվականին լույս տեսած «Մուրճ» ամսագրի № 12-ում (էջ 1800)։ Այնուհետև 1940-1959 թվականներին Երևանում լույս տեսած Հովհաննես Թումանյանի բանաստեղծությունների առաջին հատորում (էջ 100)։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Տենչ

«**Տենչ**», Հովհաննես Թումանյանի բանաստեղծություններից՝ գրված 1892 թվականին։

## Պատմություն
Հովհաննես Թումանյանն այս բանաստեղծությունն գրել է 1892 թվականի սեպտեմբերին։

Եղիշե Չարենցի անվան գրականության և արվեստի թանգարանի Թումանյանի ֆոնդի №30-ում «*Տենչեր*» վերնագրով պահվում է մեկ ինքնագիր՝ հանված «Մուրճ» ամսագրի արխիվից, թվագրված՝ «*92 սեպտեմբեր*»։

Բանաստեղծությունն առաջին անգամ տպագրվել է «Մուրճ» ամսագրում, 1892 թվականին, №11-ում (էջ 1583) այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Մարատ Հովհաննիսյան

**Մարատ Համազասպի Հովհաննիսյան** (), հայ վիրաբույժ։ Բժշկական գիտություններ դոկտոր (1989), պրոֆեսոր (2002): ՀՀ ռազմաբժշկական ակադեմիայի նախագահ (2000): Հայկական բանակի կենտրոնական կլինիկայի հոսպիտալի հիմնադիրներից է։

## Կենսագրություն
Մարատ Հավհաննիսյանը ծնվել է 1945 թվականի սեպտեմբերի 21-ին, Գեղարքունիքի մարզի Նոր Բայազետ (այժմ՝ Գավառ) քաղաքում։ 1969 թվականին ավարտել է Մոսկվայի 1-ին բժշկական ինստիտուտը։ 1969-1976 թվականներին աշխատել է ԽՍՀՄ բժշկական գիտությունների ակադեմիայի փորձարարական և կլինիկական վիրաբուժության ինստիտուտում, 1976-1990 թվականներին՝ Երևանի բժշկական ինստիտուտում։ 1990-1999 թվականներին՝ հայկական բժշկական ինստիտուտի ընդհանուր վիրաբուժության ամբիոնի վարիչ։ 1999-2002 թվականներին եղել է Երևանի պետական բժշկական համալսարանի ռազմադաշտային վիրաբուժության ամբիոնի վարիչ։ 2000 թվականին եղել է ՀՀ ռազմաբժշկական ակադեմիայի նախագահ, 2002 թվականից՝ Ազատամարտի վետերանների միության փոխնախագահ։

Աշխատանքները վերաբերում են կերակրափողի սպիական նեղացումների պահպանողական բուժման և ռազմադաշտային վիրաբուժության խնդիրներին։

Ղարաբաղյան ազատագրական պատերազմի առաջին օրերից մասնակցել է վիրավորների բուժման աշխատանքներին։ Հեղինակ է «Ռազմադաշտային վիրաբուժություն» (2000) ուսումնական ձեռնարկի։

## Անդամակցություն
* Էկոլոգիայի միջազգային ակադեմիայի անդամ (1994):
* Ազատամարտի վետերանների միության փոխնախագահ (2002 թվականից)։

## Պարգևներ
* Մխիթար Հերացու մեդալ (2000):
* «Մարշալ Բաղրամյան-100» մեդալ (2004):
* «Զորավար Անդրանիկ» մեդալ (2005):

## Երկեր
* Клинические основы применения низкочастотного ультразвука в профилактике послеоперационных нагноений, лечении перитонита и гнойных ран, автореферат дис. ... д-ра мед. наук, 14.00.27 / М. А. Оганесян, М-во здравоохранения РСФСР, Перм. гос. мед. ин-т. - Пермь, 1988. 
* Рубцовые сужения пищевода и его анастомозов и их консервативное лечение. М. А. Оганесян, Ереван, Айастан, 1989.
* Հովհաննիսյան Մ. Հ., Ռազմադաշտային վիրաբուժություն, ուսումնական ձեռնարկ, 2000։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ վիրաբույժներ
Կատեգորիա:Մխիթար Հերացու մեդալակիրներ
Կատեգորիա:Մոսկվայի 1-ին բժշկական ինստիտուտի շրջանավարտներ
Պողոս-Պետրոս (բալլադ)

**Պողոս-Պետրոս**, բալլադ որը գրել է Հովհաննես Թումանյանը։ Բալլադի ծագումը ժողովրդական է։

## Պատմություն
Բալլադի սյուժեն Թումանյանը լսել է Շուլավերում։ Այդ մասին վկայել է Մովսես Միրզոյանը` 1936 թվականի մարտի 23-ին Նվարդ Թումանյանին ուղղված նամակում։ Նամակից իմանում ենք, որ լեգենդը Թումանյանին պատմել է Միրզոյանի ավագ եղբայրը` Բաղդասարը։ Նամակագիրը մեջբերում է նաև բալլադի ժողովրդական տարբերակը և հավելում, որ Թումանյանը սյուժեն մշակելից բազմաթիվ փոփոխություններ է կատարել։

Ըստ Ա. Ինճիկյանի ենթադրության` «բանաստեղծը ունեցել է մեզ անծանոթ տարբերակ ևս»։

Բալլադը գրվել է 1898 թվականին։ Այդ մասին տեղեկություններ կան Թումանյանի նամակում, որը նա 1898 թվականի օգոստոսին Շուլավերից ուղրկել է Արիստակես Զարգարյանին։ Այստեղ հեղինակը «Պողոս-Պետրոսի» և «Անիծած հարսի» մասին գրում է. «Այստեղ կամաց-կամաց էլ պարապում եմ-մի քանի բան եմ գրել, որոնցից երկուսը ժողովրդական բաներ են, որ դուք կհավանեք։»

Ինքնագիրը մեզ չի հասել։

Ե. Չարենցի անվան գրականության և արվեստի թանգարանի Թումանյանի ֆոնդում պահվում է Բաքվում տպագրված բանաստեղծությունների ժողովածու հեղինակի սեփական օրինակը, որտեղ նա մեկ ուղղում է կատարել։

## Սյուժե
Մի գյուղում ապրում էին երկու փոքրիկ որբ եղբայրներ` Պողոսը և Պետրոսը։ Մի անգամ նրանց խորթ մայրը զայրանում է նրանց վրա և ուղարկում է հորթերն արածացնելու։ Հորթերը փախչում են դեպի անտառ։ Եղբայրները, որքան էլ փնտրում են, չեն կարողանում գտնել հորթերին։ Լացելով հետ են վերադառնում, խորթ մորը պատմում են եղելությունը։ Խորթ մայրը բարկանում է, անիծում է նրանց և գիշերով ուղարկում անտառ` կորցրածը հետ բերելու։ Սոված ու հոգնած երեխաներն աստծուց խնդրում են իրենց թռչուններ դարձնել։ Աստված կատարում է նրանց ցանկությունը, և ըստ ավանդության, այդ օրվանից մինչև այսօր մանուկները փնտրում են կորցրած հորթերին։

## Տպագրություն
Առաջին անգամ տպագրվել է Թիֆլիսի Բանաստեղծությունների ժողովածուի 64-67 էջէրում, դրանից հետո` Թիֆլիսում տպագրված լեգենդների ժողովածուի 20-23 էջերում, Բաքվում տպված բանաստեղծությունների ժողովածուի 83-86 էջերում, Կ. Պոլսի բանաստեղծությունների ժողովածուի 87-90 էջերում, Երկերի ժողովածուի առաջին հատորի 285-287 էջերում։

## Ծանոթագրություններ

Կատեգորիա:Հովհաննես Թումանյանի բալլադներ
Ստոկհոլմի մետրոպոլիտեն

**Ստոկհոլմի մետրոպոլիտենը** () Շվեդիայի միակ մետրոպոլիտենն է, որ տեղակայված է Մեծ Ստոկհոլմում։ Այն բացվել է 1950 թվականի հոկտեմբերի 1-ին։ Կառույցի սեփակամատերն է  SL ընկերությունը։ Մետրոպոլիտենի սպասարկման պայմանագիրը մրցակցային հիմունքներով շահել  է Veolia Transport ընկերությունը։
Համակարգն ունի  երեք ճյուղային գծեր, որոնք ներառում են 100 կայաններ, որոնց ընդհանուր երկարությունը 105,7 կմ է։ Ցանցն ունի 48 ստորգետնյա և 52 վերգետնյա կայաններ։
Մետրոյով երթևեկությունը  ձախակողմյան է, քանի որ Շվեդիայում մետրոյի  բացման  ժամանակ երթևեկությունը ձախակողմյան էր։

Ստոկհոլմի մետրոպոլիտենը հայտնի է որոշ կայանների անսովոր դիզայնով (հիմնականում կենտրոնական), այդ պատճառով էլ այն կոչվում է «աշխարհի ամենաերկար պատկերասրահ»։

## Զարգացում

## Պատկերասրահ

Պատկեր:SthlmTbana.png|Մետրոյի խորհրդանիշ
Պատկեր:T Centralen January 2015.jpg| «Տ-Սենտրալեն» կայան, կապույտ գիծ
Պատկեր:T-Centralen Tunnelbana Hässelby.JPG|Գնացք, կանաչ գիծ
Պատկեր:Kungsträdgården Metro station May 2014 08.jpg|Կայան, կապույտ գիծ
Պատկեր:Stockholms subway at Söderström-Slussen.jpg|Մետրոկամուրջ
File:C20 at Hotorget 2018-03-15.jpg
File:IMG 1073besk.jpg
File:Tunnelbaneplan för Stockholm 1965.jpg
File:Rådhuset metro station June 2015.jpg
File:Swe subway switch 20050425 001.jpg
File:Stockholm metrosystem map.svg
File:Tunnelvagn c2 2417.jpg
File:Stockholm Tunnelbana 1.jpg
File:Stockholm Tunnelbana train C20.jpg
File:C2.jpg
File:Stockholm Metro car.JPG
File:C20 interior.JPG
File:StockholmBlueMetroTrain.jpg
File:Stockholm subway karlaplan 20050731 002.jpg
File:Stockholm Tunnelbana train C20.jpg
File:M32tram.jpg
File:Constructing the Stockholm Metro in 1957.jpg


## Տես նաև
* Ստոկհոլմի ընդհանուր տրանսպորտ
* Storstockholms Lokaltrafik
** Nockebybanan
** Lidingöbanan
** Tvärbanan
** Djurgårdslinjen
*** Norra Lidingöbanan
* Roslagsbanan
* Saltsjöbanan

## Ծանոթագրություններ

## Աղբյուրներ
* Stockholmsregionen
* SL Arsberattelse2010 webb.pdf 
* Официальный сайт Storstockholms Lokaltrafik (SL)
* Русскоязычный сайт о стокгольмском метрополитене. Описание и фотографии всех станций
* Метро Стокгольма — подробный рассказ про метро Стокгольма
Ֆրիդրիխ Գրիմ Ավագ

**Ֆրիդրիխ Գրիմ Ավագ** (, ), գերմանացի աստվածաբան-կալվինիստ։

Գրիմ եղբայրների հոր պապը։

## Կենսագրություն
Ֆրիդրիխ Գրիմ Ավագը ծնվել է 1672 թվականի հոկտեմբերի 16-ին Հանաու քաղաքում՝ մաքսատան չինովնիկ Հենրիխ Գրիմի (դեկտեմբերի 12, 1637 – սեպտեմբերի 11, 1713) և Յուլիանա Մարիա Պեցենիուսի (հուլիսի 2, 1653 – փետրվարի 8, 1692) ընտանիքում։

Կրթություն է ստացել Հանաու քաղաքի բարձրագույն դպրոցում, իսկ 1691 թվականին ընդունվել է Բրեմեն քաղաքի Հին գիմնազիա։ 1698 թվականին երրորդ պաստոր է նշանակվել Հանաուի Մարիենկիրհե ծխում՝ Հանաու-Մյունցենբերգի կոմսության կալվինական միության կենտրոնում։ 1699 թվականին դարձել է Կարլ Ավգուստ Իզենբերգ-Բյուդենգեն () կոմսի խոստովանահայր։ 1701 թվականին ստանձնել է երկրորդ պաստորի պարտականությունները, իսկ 1706 թվականին գլխավորել է միությունը։ Հետագայում Գերմանիայի այդ շրջանի կալվինական եկեղեցում զբաղեցրել է երեք կարևոր պաշտոններ (տարբեր ժամանակներում)՝ Հանաու-Մյունցենբերգի կոմսության բարեփոխված եկեղեցու տեսուչ, Հանաուի կալվինական եպիսկոպոս, Հանաուի կալվինական կոնսիստորիայի նախագահ։ Ամուսնացած է եղել երեք անգամ, ունեցել է 7 երեխա, որոնց թվում է եղել Ֆրիդրիխը՝ Գրիմ եղբայրների պապը։

Ֆրիդրիխ Գրիմ Ավագը մահացել է 1748 թվականի ապրիլի 4-ին Հանաու քաղաքում։ Հուղարկավորվել է Հանաուի Հին գերեզմանատանը, սակայն 1945 թվականի մարտի 19-ին՝ քաղաքի ռմբակոծության ժամանակ, նրա տապանաքարն ամբողջովին ոչնչացվել է։

## Ծանոթագրություններ

## Գրականություն
* Max Aschkewitz: Pfarrergeschichte des Sprengels Hanau („Hanauer Union“) bis 1986, Teil 1 = Veröffentlichungen der Historischen Kommission für Hessen 33. Marburg 1984, S. 14f.
* Peter Gbiorczyk: ''Friedrich Grimm (1672-1748). Hofprediger in Marienborn und Pfarrer im Gerichtsbezirk Eckartshausen 1699-1701 – Urgroßvater der Brüder Grimm''  (PDF; 993&nbsp;kB). In: Eckartshausen-Geschichte und Geschichten, Büdingen/Eckartshausen 2014, S. 260–275
* Peter Gbiorczyk: *Wirken und Wirkung des reformierten Theologen Friedrich Grimm (1672-1748). Religiöse Traditionen in der Familiengeschichte bis zu den Brüder Grimm.* Shaker, Aachen 2013, ISBN 978-3-8440-2226-1
* Martin Hoppe: *Hanau und die Brüder Grimm*. Hanau 2007.
* Eckhard Meise: *Drei Grabsteine vom alten Deutschen Friedhof: Hanauer Familien im Umfeld der Grimms.* In: Neues Magazin für Hanauische Geschichte 2007, speziell S. 103–114 (*1748: Friedrich Grimm – Das Konsistorium*).

Կատեգորիա:Գրիմ եղբայրներ
Կատեգորիա:Գերմանացի աստվածաբաններ
Էլարջի

**Էլարջի** (), եգիպտացորենի շիլա՝ մեծ քանակությամբ պանրի ավելացմամբ։ Վրացական խոհանոցի ավանդական ուտեստ է, որը ծագում է Սամեգրելո-Զեմո Սվանեթ մխարեից։ Եփում են ջրով կամ կաթով (Վրաստանում ավանդական չէ կաթով եփելը)։ Պանիրներից հիմնականում օգտագործում են սուլուգունին։

## Պատրաստում
Գոյություն ունի էլարջիի պատրաստման մի քանի բաղադրատոմս․ դրանց միջև տարբերությունը կայանում է ջրի (կաթի) և պանրի հարաբերակցության փոփոխությունը, ինչպես նաև տարբերակիչ հատկանիշ է համարվում եգիպտացորենի ամբողջական հատիկների օգտագործումը։

Այս ուտեստի պատրաստման համար անհրաժեշտ է սառը ջրի վրա բարակ շիթով եգիպտացորենի ալյուր լցնել և երկու ժամ եփել։ Երբ շիլան թանձրանա, այն վերցնում են կրակի վրայից և կտորներով ավելացնում են սուլուգունի կամ իմերեթական պանիրը (այն կարող է զբաղեցնել ուտեստի գրեթե կեսը)։ Այնուհետև ուտեստը տաքացնում են միջին ուժգնության կրակի վրա՝ մինչև պանրի հալվելը։ Կարելի է մատուցել կանաչիով։

Էլարջին առավելապես նախընտրելի է նախաճաշի ժամանակ։

## Ծանոթագրություններ

Կատեգորիա:Պանրով ուտեստներ
Կատեգորիա:Վրացական խոհանոց
Ալրոսա (ավիաընկերություն)

մինի|Boeing 737-800 օդանավ
**«ԱԼՐՈՍԱ ավիաընկերություն» ԲԸ** (якут. *«АЛРОСА авиахампаанньа» аахсыйалардаах холбоhуга*), ռուսական ավիաընկերություն, որն իրականացնում է տարածաշրջանային փոխադրումներ Յակուտիայում, կանոնավոր և չարտերային փոխադրման Ռուսաստանում, չարտերային միջազգային փոխադրումներ ԱՊՀ , Ասիայի և Եվրոպայի երկրներ, բեռնափոխադրումներ և ավիացիոն հատուկ աշխատանքներ։ Հիմնված է Յակուտիայի Միրնի և Պոլյարնի օդանավակայաններում։

Բացի կանոնավոր և չարտերային փոխադրումներից,  ձեռնարկությունն իրականացնում է նաև օդանավակայանային գործունեություն և հանդիսանում է  այնպիսի օդանավակայանների օպերատոր, ինչպիսք են Միրնի, Պոլյարնի, Այխալ, Վիտիմ, Լենսկ, Օլենյոկ, Սասկիլախ։

.

## Նավատորմ
Ավիապարկը մոտ 30 տարեակն է (Ռուսաստանում ամենամեծ ցուցանիշներից մեկը)։ Տարիքը Boeing 737-800 - 13,5

## Երթուղային ցանց
### Յակուտիա

* Այխալ — օդանավակայան Այխալ
* Ժիգանսկ — օդանավակայան Ժիգանսկ
* Ժիլինդա — օդանավակայան Ժիլինդա
* Լենսկ — օդանավակայան Լենսկ
* Միրնի — օդանավակայան Միրնի
* Սասկիլախ — օդանավակայան Սասկիլախ
* Ուդաչնի — օդանավակայան Պոլյարնի
* Էիհիկ — օդանավակայան Էիհիկ
* Յակուտսկ — Յակուտսկ միջազգային օդանավակայան

### Ռուսաստանի այլ շրջաններ

* Անապա — Վիտյազեվո միջազգային օդանավակայան
* Եկատերինբուրգ — Կոլցովո միջազգային օդանավակայան
* Իրկուտսկ — Իրկուտսկ միջազգային օդանավակայան
* Կրասնոդար — Պաշկովսկի միջազգային օդանավակայան
* Կրասնոյարսկ — Եմելյանովո միջազգային օդանավակայան
* Մոսկվա — Վնուկովո միջազգային օդանավակայան
* Մոսկվա — Դոմոդեդովո միջազգային օդանավակայան
* Նովոկուզնեցկ — Սպիչենկովո միջազգային օդանավակայան
* Նովոսիբիրսկ — Տոլմաչեվո միջազգային օդանավակայան
* Սոչի — Սոչի միջազգային օդանավակայան
* Տոմսկ — Բոգաշեվո միջազգային օդանավակայան 
* Սանկտ Պետերբուրգ - Պուլկովո միջազգային օդանավակայան 

### Ղազախստան

* Բայկոնուր — օդանավակայան Կրայնի

## Պատահարներ
* 2010 թվականի սեպտեմբերի 7-ին ընկերության Տու-154 ինքնաթիռը՝ իրականացնելով ЯМ 516 Պոլյարնի  (Յակուտիա) — «Դոմոդեդովո» (Մոսկվա) չվերթը, կատարել է վթարային վայրէջք Իժմա օդանավակայանում՝ թռիչքի ժամանակ լրիվ հոսանքազրկման պատճառով։ Ինքնաթիռը դուրս է եկել թռիչքուղուց։ Ոչ մի ուղևոր և անձնակազմի անդամները չեն տուժել:Ինքնաթիռը հիմնանորոգվել և շահագործվել է մինչև 2018 թվականի սեպտեմբեր ամիսը, այնուհետեւ փոխանցվել է Նովոսիբիրսկի Տոլմաչևոյի օդանավակայանի ավիացիայի թանգարան։

աջից|մինի|180x180փքս|Ան-38-100 RA-41907 ԱԿ «Ալրոսա», մայիսի 5 2014թ.

* 2015 թվականի մարտի 24-ին «Ալրոսա» ՓԲԸ-ին պատկանող, Միրնի-նակին երթուղով պատվիրված տրանսպորտային չվերթ իրականացնող ինքնաթիռը Նյուրբինսկի լեռնահարստացման կոմբինատի Նակինի հրապարակում Ան-38-100 վայրէջք կատարելիս, տեղի է ունեցել օդանավի շարժումն թռիչքուղու կողային սահմաններից դուրս։
* 2017 թվականի մարտի 2-ին ընկերության Մի-8ՄՏՎ-1 ուղղաթիռը պատվիրված տրանսպորտային չվերթի կատարման ժամանակ չնախատեսված վայրէջք է կատարել Բուլունսկի շրջանում (Յակուտիա) ՝ շարժիչներից մեկի խափանման պատճառով։ Վթարի հետևանքով ուղղաթիռը զգալի վնասվածքներ է ստացել։ Անձնակազմը (3 անձ) և ուղևորները (21 անձ) չեն տուժել։

## ինչպես նաև
* Ալրոսա-Ավիա

## Նշումներ

Կատեգորիա:Ռուսական ավիաընկերություններ
Մարդուկ-ջարդուկը և չորս թագավորությունները

**«Մարդուկ-ջարդուկը և չորս թագավորությունները»** (), ռեժիսորներ Լասս Հալստրեմի և Ջո Ջոնսթոնի արկածային ֆիլմը, որը ստեղծվել է Էռնստ Հոֆմանի «Մարդուկ-ջարդուկը և մկների թագավորը» (1816) հեքիաթի և Պյոտր Չայկովսկու «Մարդուկ-ջարդուկը» (1892) բալետի հիման վրա։ Գլխավոր դերերում Մաքենզի Ֆոյը, Քիրա Նայթլին, Հելեն Միրեն և Մորգան Ֆրիմեն։

Պրեմիերան տեղի է ունեցել 2018 թվականի հոկտեմբերի 29-ին Լոս Անջելեսում,  ԱՄՆ-ի կինոթատրոններում ֆիլմը սկսել է ցուցադրվել նոյեմբերի 2-ից։ Ռուսաստանում պրեմիերան տեղի է ունեցել 2018 թվականի դեկտեմբերի 8ին։

## Սյուժե
Շտալբաում ընտանիքի համար սա առաջին Սուրբ Ծնունդն էր առանց մայրիկի, և երիտասարդ Կլարան չէր կարողանում համակերպվել այն փաստի հետ, որ իր հայրը այնպես էր իրեն պահում, կարծես ոչինչ չէր պատահել։ Կլարան խելացի էր ոչ իր տարիքին համապատասխան։ Դրանում նա նման էր իր մայրիկին։ Մարի Շտալբաումը թողել էր իր դստերը անսովոր նվեր՝ մետաղական ձու՝ գաղտնի կողպեքով և նշումով․ «Այն, ինչ քեզ պետք է, ներսում է»։ Գաղտնիքը բացահայտելու համար Կլարան գնում է իր կնքահայր Դրոսելմեյերի մոտ, որը օգնում է նրան գտնել անհրաժեշտ բանալին։ Բայց ամեն ինչ այդքան հեշտ չէր։ Դրոսելմեյերի նվերը բացում է Չորս Թագավորությունների՝ Քաղցրավենիքի, Ձնե, Ծաղկի և Զվարճանքի կախարդական  դռները երիտասարդ Շտալբաումի համար, որտեղ մայրը՝ Մարին, թագուհի է եղել։ Երեք թագավորությունները ապրում էին խաղաղության և համերաշխության մթնոլորտում, բացի չորրորդից, որտեղից էլ սկսվում են դժբախտությունները։ Նրա առաջնորդ Մայր Կոճապղպեղը Մկների թագավորի հետ ցանկանում է գրավել իշխանությունը։ Միակ բանը, որ կարող էր օգնել կախարդական աշխարհին, հատուկ մեխանիզմով բանալին էր՝ մշակված Մարի Շտալբաումի կողմից, որը կարող էր վերակենդանացնել խաղալիքները։ Բայց բանալին գողացվել էր չար մկների կողմից և հիմա գտնվում էր Մայր Կոճապղպեղի ձեռքերում։ Հիմա Կլարան, որպես արքայադուստր, պետք է փրկեր թագավորությունը։

## Դերերում
Ֆիլմում նկարահանվել են 100-ից ավել դերասաններ, չհաշված ետնաբեմի դերասանների, որոնց մեջ կային 30-ից ավել բալետ պարողներ։

## Քննադատություն
Ֆիլմը ստացել է կինոքննադատների ցածր գնահատական։ Rotten Tomatoes-ի կայքում նա ունի 32% դրական գնահատական 194 կարծիքի հիման վրա, 10-ից 5,1 միջին գնահատականով։ Metacritic կայքում ստացել է 39 միավոր 100-ից 38 կարծիքների հիման վրա։ 2018 թվականի դեկտեմբերի 20-ին The Hollywood Reporter հանդեսի փորձագետները "Մարդուկ-ջարդուկը եւ չորս թագավորություններ" ֆիլմը դասել են 2018 թվականի վատագույն ֆիլմերի ցանկի վեցերորդ հորիզոնականում։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2018 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Հարություն Ալիխանյան

**Հարություն  Աբրահամի Ալիխանյան** (), խորհրդային արևելագետ և կովկասագետ։

## Կենսագրություն
Հարություն Ալիխանյանը ծնվել է 1896 թվականի հուլիսի 29-ին, Թիֆլիսում, մանր առևտրականի ընտանիքում։ Վաղ հասակում որբացել է, դաստիարակվել է հարազատների կողմից։ 1917 թվականին ավարտել է Թբիլիսիի հայկական հոգևոր սեմինարիան և ընդունվել Պետրոգրադի համալսարանի արևելյան լեզուների ֆակուլտետ։ Սովորել է Նիկողայոս Մառի մոտ։ Ֆակուլտետում սովորել է 3,5 տարի, բայց կրթությունը չի ավարտել։ 1918 թվականին ուսմանը զուգահեռ, որպես գրագիր աշխատել է Հայկական եկեղեցիների գույքի կառավարման խորհրդի գրասենյակում։ 1919 թվականից ծառայել է Հնագիտական հանձնաժողովում։ 1920-1921 թվականներին ղեկավարել է Պետրոգրադի համալսարանի գիտաշխատողների հանրակացարանը։ Աշխատել է Գիտությունների ակադեմիայի տպարանում որպես գրաշար, եղել է Գ. Ե. Զինովևի անվան Կոմունիստական համալսարանի կազմարարական արհեստանոցի վարիչ, 1920 թվականից` Պետրոգրադի համալսարանի հայոց լեզվի դասախոս, 1926-1930 թվականներին` դոցենտ։ 1926-1930 թվականներին Լենինգրադի արևելյան ինստիտուտում դասավանդել է հայոց լեզու։ 1932-1935 թվականներին ՌԳԱ-ի հնագիտության ինստիտուտում դասավանդել է նոր հայերեն և հին հայերեն լեզուներ, ինչպես նաև հայկական մշակույթ։

1926 թվականից եղել է Հանրային գրադարանի Արևելյան բաժանմունքի արտահաստիքային աշխատակից, 1927 թվականից, համատեղությամբ, հաստիքային աշխատող։ 1934 թվականից` Արևելյան բաժանմունքի գլխավոր գրադարանավար։

1932 թվականին ձերբակալվել է «դաշնակցական շարժման հետ կապերի համար», սակայն շուտով ազատ է արձակվել։ 1938 թվականին կրկին ձերբակալվել է «հակահեղափոխական ազգայնական դաշնակցական կազմակերպությանը մասնակցելու համար», մեկ տարի անց ազատ է արձակվել գործի քննությունը դադարեցնելու պատճառով։ Հայրենական Մեծ պատերազմի սկսվելուց հետո դարձել է բանվորական ջոկատի մարտիկ։

Մահացել է 1941 թվականի հոկտեմբերի 26-ին։

## Ծանոթագրություններ

## Գրականություն
* Армяне в битве за Ленинград : биографический справочник / [сост.: В. Кунтарев, А. Меружанян; гл. ред. А. Меружанян]. — Санкт-Петербург : Роза ветров, 2014. — 671 с.

Կատեգորիա:Հայ կովկասագետներ
Կատեգորիա:Սանկտ Պետերբուրգի պետական համալսարանի դասախոսներ
Կատեգորիա:Հայ գրադարանավարներ
Կատեգորիա:Խորհրդային արևելագետներ
Կատեգորիա:Հայ գիտնականներ
Ռիչարդ Բլաքմոր

**Ռիչարդ Դոդրիջ Բլաքմոր** (, ), անգլիացի բանաստեղծ, գրող, վիպասան։

## Կենսագրություն
Ռիչարդ Դոդրիջ Բլաքմորը ծնվել է 1825 թվականի հունիսի 7-ին Օքսֆորդշիր անգլիական կոմսությունում, տեղի քահանայի ընտանիքում։ Բլաքմորի մայրը մահացել է նրա ծնունդից մի քանի ամիս հետո, իրենց գյուղում բռնկված տիֆի համաճարակից։ Հաջողությամբ ավարտելով Օքսֆորդի Էքսեթեր քոլեջը` նա սկզբում աշխատել է որպես դասախոս, այնուհետև զբաղվել է իրավաբանությամբ։

Բլաքմորի դեբյուտային գրական ստեղծագործությունը դարձել է «Ֆրանկլինի ճակատագիրը» պոեմը, որը հրատարակվել է Լոնդոնում, 1860 թվականին։ Այս գրքին հաջորդել է Վերգիլիոսի «Գեորգիկա» պոեմի առաջին երկու գրքերի թարգմանությունը` «Ծերերի ագարակն ու պտուղները» վերնագրով (ամբողջական թարգմանությունը նրա կողմից հրատարակվել է 1871 թվականին)։

Բլաքմորի էպիկական և լիրիկական ստեղծագործությունները մեծ ուշադրության չեն արժանացել, և Բլաքմորն անցել է վեպերին, որոնց շնորհիվ նրան հաջողվել է մեծ ճանաչում ձեռք բերել։ Առաջին` «Կլարա Վաուգհան» (1864) և «Կրադոկյան վեպ» (1866) ստեղծագործությունները համեմատաբար աննկատ են անցել, իսկ արդեն նրա հաջորդ` «Լորնա Դուն» (1869) և «Սքերի կույսը» վեպերը նրան մեծ հռչակ են բերել։ Այս վեպերին հաջորդել են «Ալիս Լորեին» (1875), «Էրեմա» (1877), «Մերի Աներլեյ» (1880), «Քրիստովել» (1881) և այլ վեպեր.:

Ռիչարդ Բլաքմորը մահացել է 1900 թվականի հունվարի 20-ին, Թեդինգտոնում։ Նրա «Լորնա Դուն» վեպը մտել է ըստ BBC-ի տվյալների 200 լավագույն վեպերի ցանկի մեջ և 1912 թվականից սկսած մի քանի անգամ էկրանավորվել է։

## Ստեղծագործություններ
* Մելանթերի պոեմները (1854)
* Էփուլիան և այլ պոեմներ (1854)
* Սև ծովի շեփորը (1855)
* Ֆրանկլինի ճակատագիրը (1860)
* Ծերերի ագարակն ու պտուղները (1862)
* Կլարա Վաուգան, վեպ (1864)
* Կրադոկյան վեպ. նոր անտառի հեքիաթը (1866)
* Լորնա Դուն. Էքսմուրի սիրավեպը (1869)
* Սքերի կույսը (1872)
* Ալիս Լորեին (1875)
* Քրիփս Քարիր. անտառի պատմությունը (1876)
* Էրեման կամ հայրիկիս մեղքը (1877)
* Մերի Աներլի. Յորկշիրի պատմությունը (1880)
* Քրիստովել. Դարտմուրի պատմությունը (1882)
* Սըր Թոմաս Ափմոր (1884)
* Գարնանային դրախտ. Մեծ պատերազմի պատմությունը (1887)
* Քիթը և Քիթթին (1890)
* Փարլիքրոս. արևմտյան բլուրների պատմությունը (1894)
* Ֆրինգիլլա. շրջված պատմություն (1895)
* Խոսող տան պատմություններից (չորս կարճ պատմություն) (1895)
* Դարիել. Սուրեյի սիրավեպը (1897)

## Տես նաև
* Վիկտորյական դարաշրջան
* Ռոմանտիզմ
* Չարլզ Դիքենս
* Ռոբերտ Լուիս Սթիվենսոն
* Թոմաս Հարդի

## Ծանոթագրություններ

Կատեգորիա:19-րդ դարի բանաստեղծներ
Կատեգորիա:19-րդ դարի անգլիացի վիպասաններ
Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Անգլիացի արձակագիրներ
Կատեգորիա:Բանաստեղծներ այբբենական կարգով
Գալեմքյարյան

**Գալեմքյարյան**, հայկական ազգանուն։

## Ազգանունը կրողներ
* Գրիգորիս Գալեմքյարյան (1862-1917), բանասեր։
* Զարուհի Աշոտի Գալեմքյարյան (1874-1971), գրող։
* Հակոբ Գևորգի Գալեմքյարյան (1874-՞), մտավորական։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Ռենան Լոդի

**Ռենան Լոդի** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկո Մադրիդի կազմում։ Խաղում է ձախ պաշտպանի դիրքում։

## Ակումբային կարիերա
### Ատլետիկո Պարանաենսե
Լոդին Ատլետիկո Պարանաենսեի ակադեմիայի սան է։ Իր պրոֆեսիոնալ դեբյուտը նշեց 2016 թվականի հոկտեմբերի 13-ին՝ թիմի մեկնարկային կազմում խաղադաշտ դուրս գալով Գրեմիոյի դեմ խաղում։ Իր առաջին գոլը խփեց 2018 թվականի մարտի 26-ին՝ Լիգա Պարանաենսեի Մարինգայի դեմ խաղում։ Մարտի 28-ին Լոդին երկարաձգեց իր պայմանագիրը ակումբի հետ մինչև 2021 թվականի մարտը։

Առաջին հանդիպումը մայրցամաքային առաջնություններում Լոդին անցկացրեց 2018 ապրիլի 13-ին՝ Հարավամերիկյան գավաթի Նյուելս Օլդ Բոյզի դեմ խաղում՝ այս խաղում դառնալով գոլային փոխանցման հեղինակ։ Օգոստոսի 10-ին բրազիլացին երկարաձգեց իր պայմանագիրը մինչև 2022 թվականը։ Առաջին գոլը այս մրցաշարում խփեց հոկտեմբերի 4-ին՝ Կարակասի դեմ խաղում։ Նոյեմբերի 8-ին Լոդին գոլի և գոլային փոխանցման հեղինակ դարձավ Հարավամերիկյան գավաթի կիսաեզրափակչի Ֆլումինենսեի դեմ խաղում՝ 2-0 հաշվով հաղթանակ պարգևելով իր թիմին։ Ատլետիկո Պարանաենսեն հաղթեց գավաթը՝ եզրափակչում երկու խաղերի արդյունքում պարտության մատնելով կոլումբիական Ատլետիկո Խունիորին։

Իր դեբյուտը Լիբերտադորեսի գավաթում Լոդին նշեց 2019 թվականի մարտի 6-ին՝ Դեպորտես Տոլիմայի դեմ խաղում։ Առաջին գոլը խփեց մարտի 15-ին՝ Խորխե Վիլստերմանի դեմ խաղում։ Ապրիլի 25-ին բրազիլացին գոլի և գոլային փոխանցման հեղինակ դարձավ Լիբերտադորեսի գավաթի Խորխե Վիլստերմանի դեմ խաղում։ Ատլետիկո Պարանաենսեի կազմում Լոդին անցկացրեց 70 հանդիպում՝ դառնալով 5 գոլի և 8 գոլային փոխանցման հեղինակ։

### Ատլետիկո Մադրիդ
2019 թվականի հուլիսի 7-ին Լոդին 6 տարվա պայմանագիր կնքեց Ատլետիկո Մադրիդի հետ։

## Կարիերայի վիճակագրություն
### Ակումբային վիճակագրություն
*2019 թվականի հուլիսի 25-ի դրությամբ*

## Նվաճումներ
### Ակումբային
**Ատլետիկո Պարանաենսե**

* Լիգա Պարանաենսե. 2018
* Հարավամերիկյան գավաթ. 2018

## Ծանոթագրություններ

## Արտաքին հղումներ
* Լոդիի պաշտոնական Տվիտերի էջը
* Լոդիի պաշտոնական Ինստագրամի էջը
* Լոդին transfermarkt-ում
* Լոդին soccerbase.com-ում
* Լոդին WhoScored.com կայքում
* Լոդին Ատլետիկո Մադրիդի պաշտոնական կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Ատլետիկո Պարանաենսեի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Լենսկ (օդանավակայան)

**"Լենսկ"** , օդանավակայան Յակուտիայի համանուն քաղաքում։ Ունի տարածաշրջանային նշանակություն, ապահովում է կանոնավոր օդային հաղորդակցություն Յակուտիայի հարևան օդանավակայանների հետ,ինչպես նաև Յակուտսկի, Կրասնոյարսկի, Իրկուտսկի հետ։

## Ընդունվող օդանավերի տեսակներ
Ան-12, Ան-24, Ան-26, Ան-38, Ան-72, Ան-140, Յակ-40, Լ-410, Իլ-76 (ձմռանը) և ավելի թեթև, ուղղաթիռներ բոլոր տեսակների։

## Երթուղային ցանց

## Պատահարներ
* 1991 թվականի սեպտեմբերի 16-ին օդանավակայանում տեղի է ունեցել Ան-74 ինքնաթիռի աղետը։  Ան-74  Թռիչքից անմիջապես հետո գիշերը պարզ օդերեւութաբանական պայմաններում թևի ձախ հարթության վրա 20-30 մ բարձրությամբ ծառերը դիպել են Հոպայի լանջին ՝ 133 մ բարձրությամբ, թռիչքից 3903 մ հեռավորության վրա 13 մարդ զոհվել է։ Օդանավի թռիչքային զանգվածը կազմել է ավելի քան 42 տոննա (ձկան բեռ), մինչդեռ թռիչքի փաստացի պայմանների համար առավելագույն թույլատրելի զանգվածն է՝ 34,5 տոննա։ Անձնակազմը վաղաժամ սկսել է լաթերի մաքրումը, ինչի արդյունքում ինքնաթիռը կորցրել է բարձրությունը ։ 
* 2012 թվականի հուլիսի 4-ին Լենսկի օդանավակայանից 4 կմ հեռավորության վրա թռիչքից հետո հարկադիր վայրէջք է կատարել «Յուտեյր» ավիաընկերության Eurocopter AS-350 ուղղաթիռը, որից հետո, կոշտ վայրԷջքի արդյունքում ուղղաթիռը բռնկվել է։ Աղետի վայրում հայտնաբերվել են երեք մարդու մարմիններ, ինքնաթիռում եղել է 4 մարդ։

## Նշումներ

## Արտաքին հղումներ
* Aviapages.ru Օդանավակայան Ленск/Lensk

Կատեգորիա:Ռուսաստանի օդանավակայաններ
Գալիկյան

**Գալիկյան**, հայկական ազգանուն։

## Ազգանունը կրողներ
* Արծրունի Գաբրիելի Գալիկյան (1912-2004), ճարտարապետ։
* Հրանտ Ավետիսի Գալիկյան (1889-1938), հասարակական-քաղաքական գործիչ, իրավաբան, լրագրող։ 
* Սարգիս Գալիկյան (ծնվ. 1892), բժիշկ։

## Տես նաև
* Գալստյան
* Գալուստյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Գրիգոր Գալստյան (այլ կիրառումներ)

**Գրիգոր Գալստյան** անուն-ազգանունը կարող է վերաբերել՝

* Գրիգոր Զաքարի Գալստյան (1913), բուսաբույծ։
* Գրիգոր Խաչատուրի Գալստյան (1890-1970-ական թթ. հետո), աշուղ։

## Ծանոթագրություններ
Դարհեմ (Հյուսիսային Կարոլինա)

**Դարհեմ** (անգլ. Durham, արտասանվում է «Դյուրհեմ»), քաղաք Հյուսիսային Կարոլինայի հարավ-արևելքում, նույնանուն շրջանի վարչական կենտրոն, զարգացնում է ծխախոտի և տեքստիլ արդյունաբերություններն և ունի 239 358 բնակիչ (2012)։

Դարհեմը Կարոլինայի խոշորոգույն կրթական կենտրոնն է։ Այստեղ է գտնվում Դյուքի համալսարանը, ինչպես նաև Գիտության և մաթեմատիկայի դպրոցը։

## Աշխարհագրություն
Դարհեմը գտնվում է բլրավետ տեղանքում` Պիդմոնթ սարահարթի արևելակենտրոնական մասում։ Քաղաքն ունի 245,8 կմ² ընդհանուր մակերես, որից  245,1 կմ²` հող է, իսկ 0,7կմ² (0,29 %)` ջուր։ Հողն  առավելապես կավոտ է, ինչը նպաստավոր չէ  գյուղատնտեսություն վարելու համար։ Մի քանի փոքր առուների հետ Դարհեմի միջով հոսում է Ինո գետը։

## Պատմություն
Մեծ հնդկական առևտրի ուղին անցնում էր այն տարածքով, որտեղ գտնվում է Դարհեմը։ 1701 թվականին Դարհեմի գեղեցկությունը գնահատել է անգլիացի հետազոտող Ջոն Լոուսոնը, որը տարածաշրջանն անվանել է«Կարոլինաների ծաղիկը»։ Դարհեմի բնակչության կայուն աճն սկսել  է այն պահից, երբ 1827 թվականին քաղաք է բերվել փոստը։ Երկաթուղային ենթակառուցվածքի մուտքը ուշանում էր, քանի որ բնակչությունը չէր ցանկանում  արոտավայրերը զիջել երկաթուղու կառուցման համար։ Սակայն 1849 թվականին Բարթլետ Ս.Դարհեմը նվիրել է իր հողերը դեպոյի կառուցման համար։ Բնակչության հետագա աճը շարունակվել է ԱՄՆ-ում Քաղաքացիական պատերազմից հետո, երբ Դարհեմում սկսվել է ծխախոտի արտադրությունը։ Ապրանքաշրջանառության ընդարձակումը թույլ է տվել Դարհեմին  1869 թվականի ապրիլի 10-ին ստանալ քաղաքի կարգավիճակ։ Այդ ժամանակ Դարհեմը գտնվում էր Օրինջ շրջանի կազմում։ 1881 թվականի  ապրիլի 17-ին քաղաքը դարձավ Դարհեմ նորաստեղծ շրջանի կենտրոն։

1893 թվականին սկսեց հրատարակվել  «Հերալդ-Սան» (*The Herald-Sun*) խոշոր օրաթերթը։

## Կլիմա
Ըստ Կյոպենի դասակարգման Դարհեմն ունի խոնավ մերձարևադարձային կլիմա` տաք և խոնավ ամառ, զով ձմեռ և մեղմ գարուն և աշուն։ Ամառը Դարհեմում առատ է որոտներով և տեղումներով։ Միջին հաշվով տարեկան տեղում է 170 մմ ձյուն, որը սովորաբար հալվում է մի քանի օրվա ընթացքում։

## Քույր քաղաքներ

## Պատկերասրահ

Պատկեր:First Duke tobacco factory and surrounding buildings 1883.jpg|Ծխախոտի գործարան, 1883 թվական
Պատկեր:Bullfls.jpg
Պատկեր:Atcfls.jpg
Պատկեր:Durham Main Street.JPG
Պատկեր:Carolina Theatre at night.jpg|"Կարոլինա" թատրոն
Պատկեր:L&Mdowntowndurham.jpg
Պատկեր:2008-07-05 Durham County Courthouse.jpg
Պատկեր:Duke Chapel 4 16 05.jpg
Պատկեր:Durhamstationfls.jpg
Պատկեր:Datafls.jpg


## Ծանոթագրություններ

## Արտաքին հղումներ
* Քաղաքի պաշտոնական կայք

Կատեգորիա:1869 թվականին հիմնադրված բնակավայրեր
Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Հյուսիսային Կարոինայի քաղաքներ
Օրինակելի աղջիկների խռովությունը (հեռուստասերիալ, 2015)

**Օրինակելի աղջիկների խռովություն**ը (անգլ․ *Good Girls Revolt*) ամերիկյան պատմական հեռուստասերիալ է։ Հիմնված է Լին Պովիչի 2013թ․-ին տպագրված նույնանուն գրքի և իրական դեպքերի վրա։ Հեռուստասերիալի պրեմիերան կայացել է 2015թ․-ի նոյեմբերի 4-ին՝ ԱՄՆ-ում։

2016թ․-ի դեկտեմբերի 2-ին Ամազոնը հայտարարեց, որ առաջին եթերաշրջանից հետո շոուն չի շարունակվելու։

## Սյուժե
Իրադարձությունները կատարվում են հեղափոխական 1969-ում։ *News of the Week* ամսագրում աշխատում են մի խումբ երիտասարդ կին հետազոտողներ։ Խնդիրը նրանում է, որ իրենց կին լինելու պատճառով նրանց չի թույլատրվում հոդվածներ գրել, առավել ևս մակագրել իրենց անունով։ Սակայն նրանցից շատերը իրենց տղամարդ վերադասներից (լրագրողներ) ոչ պակաս կրթություն և տաղանդ ունեն։ Ընթացքում նրանք պարզում են նաև, որ տղամարդկանց աշխատավարձը նույնպես շատ ավելի բարձր է, քան իրենցը և փորձում են քայլել ձեռնարկել իրավիճակը փոխելու համար։

## Դերերում
### Հիմնական

* Ժենևիեվ Անջելսոնը որպես Պատրիսիա « Պաթի » Ռոբինսոն 
* Աննա Քեմպը որպես Ջեյն Հոլլանդեր 
* Էրին Դարք որպես Սինդի Ռեստոն 
* Հանթեր Փերիշը որպես Դուգլաս "Դագ" Ռոդս 
* Քրիս Դիամանթոպոլոսը որպես Էվան Ֆինեաս «Ֆին» Վուդհաուս 
* Ջոյ Բրյանթը որպես Էլեանոր Հոլմս Նորթոն

### Ընթացիկ դերեր
* Ջեյմս Բելուշի - Ուիլյամ «Վիկ» Մակֆեդեն 
* Գրեյս Գամմեր - Նորա Էֆրոն 
* Ֆրենկի Շոու - Նաոմի 
* Լիա Միշել Քոհեն - Վիվիեն 
* Դանիել Էրիկ Գոլդ - Սեմ Ռոզենբերգ 
* Թեդի Բերգման - Գաբրիել «Գեյբ» Գրինսթոն 
* Ջեյ Պի Մանոուքս - Ջեյ Պի Քրոուլի 
* Մայքլ Գրազիադի - Գրեգորի 
* Ալեքսանդր ԴիՓերսիա - Նոյ Բենովից 
* Չեյեն Հայնեսը - Նովո

## Էպիզոդներ

## Կարծիքներ
*Օրինակելի աղջիկների խռովությունը* հեռուստասերիալը հիմնականում դրական արձագանքներ է ստացել, այն հաճախ համեմատում են *[[Խենթ մարդիկ]]* հեռուստասերիալի հետ, և անվանում վերջինիս կանացի տարբերակը։ Rotten Tomatoes կարծիքների կայքում կար նման կարծիք․ "*Օրինակելի աղջիկների խռովությունը* իրական պատմություն է պատմում, տաղանդավոր դերասաններով, այնուամենայնիվ պատմական դրաման դեռ չի հասել *Խենթ մարդիկ -* մակարդակի վարպետության։ Metacriticում նույնպես հիմնականում դրական արձագանքներ են եղել։

## Ծանոթագրություններ

Կատեգորիա:Անգլերեն հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:2010-ականների ամերիկյան դրամա հեռուստասերիալներ
Կատեգորիա:Ֆեմինիստական հեռուստասերիալներ
Ժիվինիցե

**Ժիվինիցե** (), քաղաք Բոսնիա և Հերցեգովինայի հյուսիսարևելյան հատվածում։ Վարչականերոն գտնվում է Բոսնիա և Հերցեգովինայի Դաշնությունում։ Համանուն համայնքի վարչական կենտրոնն է։

## Բնակչություն
### 1991 թվական

#### Համայնք
* Ընդամենը - 54,783 (100 %)
* Բոսնիացիներ - 44,017 (80,34 %)
* Խորվաթներ - 3,976 (7,25 %)
* Սերբեր - 3,525 (6,43 %)
* Հարավսլավներ - 2,130 (3,88 %)
* Այլազգիներ - 1,135 (2,10 %)

#### Քաղաք
* Ընդամենը - 11,947 (100 %)
* Բոսնիացիներ - 7,083 (59,28 %)
* Սերբեր - 1,597 (13,36 %)
* Խորվաթներ - 1,552 (12,99 %)
* Հարավսլավներ - 1,276 (10,68 %)
* Այլազգիներ - 439 (3,67 %)

## Հայտնի անձինք
* Էլվեր Ռախիմիչ, ֆուտբոլիստ (կիսապաշտպան)
* Բորիս ժիվկովիչ, ֆուտբոլիստ
* Միրսադ Բեշլիա, ֆուտբոլիստ (հարձակվող)
* Ալմիր Մումինովիչ, ֆուտբոլիստ (հարձակվող)
* Մատու Ջակովիչ, լրագրող
* Էմիր Շիշիչ, հարավսլավացի օդաչու
* Ադնան Բաբայիչ, երգիչ
* Մուհամեդ Բորոգովաց, երգիչ

## Ծանոթագրություններ

Կատեգորիա:Բոսնիա և Հերցեգովինայի քաղաքներ
Մանրատամնավոր բալենի

**Մանրատամնավոր բալենի**, կամ **մանրատամնավոր թխենի**  (), վարդազգիների (վարդածաղիկներ) ընտանիքի  ծառ,  պատկանում է սալորենիների (Spiraeoídeae) ենթաընտանիքին։

## Տարածվածություն
Տարածված է Ճապոնիայում, Կորեական թերակղզում և Չինաստանի մեծ մասում։

Հիմնականում աճում է խառը տիպի անտառներում, լեռների լանջերին։

## Տեսք
f. perpendens — երկար լացող ճյուղերով։
 
f. albo-plena — սպիտակ բազմապսակաթերթ ծաղիկներով։
  
f. roseo-plena — վարդագույն բազմապսակաթերթ ծաղիկներով։

f. lannesiana (Cerasus lannesiana) — բուրավետ սպիտակ և վարդագույն բազմապսակաթերթ ծաղիկներով։

## Բուսաբանական նկարագրություն
Ծառը մինչև 25 մետր բարձրություն ունի։ Սաղարթամասը ձվաձև է։ Կեղևը հարթ, գորշ դարչնավուն կամ շագանակավուն-մոխրագույն է։ Ընձյուղները դեղնավուն-մոխրագույն և  մերկ են ։

Տերևները էլիփսաձև, ձվաձև են, նրանք կարող են լինել  մինչև 13 սմ երկարությամբ և  մինչև 5 սմ լայնությամբ դեպի գագաթ ձգվածությամբ։
   
Ծաղիկները ցողունի վրա կարող են լինել 2-4 հատ։ Նրանք ունեն մինչև 5 սմ երկարություն։ Ծաղկապսակը սպիտակ կամ վարդագույն է՝ 2,5-3 սմ տրամաչափով։

Պտուղ — կորիզապտուղը կլոր-էլիպսաձև է, մոտ 8 մմ երկարությամբ, 5-7 մմ լայնությամբ։ Սկզբում ծիրանեգույն-սևավուն է, հետո միայն սև։ Պտուղները նախատեսված չեն ուտելու համար։ Կորիզը ձվաձև 6×4 մմ։

Ծաղկում է ապրիլ- մայիս ամիսներին։

## Մշակույթ
[thumb|Բալենի [Բրազիլիայում։]]
Մշակույթի մեջ է մտցվել վաղուց, որպես դեկորատիվ-ծաղկող տեսակ։ Ճապոնիայում համարվում է սակուրայի տեսակ՝ սակոտձակուրա  (ճապ. 里桜 — «գյուղական բալենի»)։ Նախկին ԽՍՀՄ-ի տարածքում աճեցվում էր Սանկտ Պետերբուրգում, Լատվիայում, Լիտվիայում և Էստոնիայում։ Կիևում, Երևանում, Լվովում, Սև ծովի  ափամերձ շրջանում լավ է ձմեռում։ Նիկիտյան բուսաբանական այգում զգայուն է երաշտի հանդեպ, պաշտպանված վայրերում առատ է ծաղկում։

## Ծանոթագրություններ

Կատեգորիա:Ասիայի բուսական աշխարհ
Կատեգորիա:Ծառեր
Կույտային ամպեր

մինի|Կույտային ամպեր

**Կույտային ամպեր** (), խիտ, ցերեկով պայծառ սպիտակ գույնի ամպեր են, ուղղահայաց զարգացմամբ։ Կապված են ներքին և մասամբ միջին ներքնոլորտում կոնվեկցիաների զարգացման հետ։

Ամենից հաճախ կույտային ամպերը ծագում են ցիկլոնի թիկունքում առաջացող սառը օդային զանգվածներում, սակայն՝ հաճախ  նկատվում են ցիկլոնների և անտիցիկլոնների (բացի կենտրոնական մասից) սառը օդային զանգվածներում։

Բարեխառն և ավելի բարձր լայնություններում առանձնահատուկ նկատվում են տարվա տաք եղանակներին (գարնան երկրորդ կեսին և աշնան առաջին կեսին), իսկ արևադարձային գոտում ամբողջ տարվա ընթացքում։

Կույտային ամպերի  ներքին սահմանի բարձրությունը անմիջականորեն կախված են երկրի մակերևույթային օդի խոնավությունից և կազմում են 400 մմ մինչև 1500 մմ, իսկ չոր օդային զանգվածներում (հիմնականում անապատներում և տափաստաններում)  կարող են կազմել 2 կմ-3 կմ, հնարավոր է նաև 4 կմ-4,5 կմ։

Կույտային ամպերի ներքին սահմանը տափակ է, և ձևը պահպանում է ցողի կետով և օդի ճնշմամբ։ Քանի որ օդի ճնշումը՝ բարձրությանը զուգընթաց նվազում է, ապա ամպի վերին սահմանից վեր (ցողի կետ) ջուրը գոլորշի վիճակում է, իսկ ներքին սահմանից ներքև (ցողի կետով) խտանալով դառնում է ջուր և թափվում է անձրևի տեսքով։

## Կույտային ամպերի տեսակները

• Տափակ (hum., humilis)՝ ուղղաձիգ թույլ զարգացող (100 մմ-1 կմ հաստությամբ), հարթ «նրբաբլիթի» կամ «կարկանդակի» տեսք ունեցող։

• Միջին (med., mediocris)՝ ուղղաձիգ չափավոր զարգացող (1 կմ-2 կմ հաստությամբ), մոտավոր խորանարդաձև տեսք ունեցող։

• Ուժեղ (cong., congestus)՝ ուղղաձիգ ուժեղ զարգացող (2 կմ-ից ավելի), աշտարակի տեսք ունեցող, նրանց վերևի հատվածները ունեն գմբեթի և քուլաների ուրվագծային տեսք, հիշեցնում են գունավոր կաղամբ։ Բարենպաստ պայմաններում զարգացման ընթացքում վերափոխվում են ստանալով կույտաանձրևային ամպերի տեսք։

## Պատկերասրահ

Պատկեր:GoldenMedows.jpg|Կույտային ամպեր
Պատկեր:Img20050526 0007 at tannheim cumulus.jpg|Կույտային ամպեր
Պատկեր:Cumulus Clouds (height 6km, Belgium) 24Nov07.JPG|Կույտային ամպերը Բելգիայում


## Տես Նաև

*Կույտաանձրևային ամպեր
*Ամպեր
* Պիրոկումուլյատիվ ամպեր

## Ծանոթագրություն



Կատեգորիա:Ամպերի դասակարգում
Կատեգորիա:Օդերևութաբանություն
Սառցե կրկես

**Սառցե կրկես**, լեռներում սառցե գոգահովիտ ամֆիթատրոնի տեսքով, որը վերևից շրջափակում է սառցե դաշտը։ ժամանակակից կրկեսը կարող է պահպանել իր մեջ ձյունասառցե զանգված,որը սովորաբար սնուցում է հարթավայրային սառցադաշտերը։ 
thumb|Կարային սառցադաշտ Կալդելոնե (), ամենահարավային սառցադաշտը Եվրոպայում:

## Տերմին
«Սառցե կրկես» (Cirques) տերմինը մեծ գործածություն ունի նաև արևմտյան շատ երկրներում։ Այսպես,  «Երկրամակերևույթի գիտության հիմքերը» Ռ.Ժ.Ռայսի  հայտնի դասագրքում  «կրկեսը» նկարագրում են, որպես հարթ կտրվածքով բարձրադիր սառցե ավազան։ Սակայն, և՛ Ռ.Ժ. Ռեյսը, և՛ ավելի նոր հեղինակները նշում են, որ շատ երկրներում «Սառցե կրկես» տերմինը ունի իր անվանումը, ինչպես օրինակ՝   «ко́рри» (*corríes*)  Շոտլանդիայում և Անգլիայի  մի քանի շրջաններում, **«Kar»**  Գերմանիայում և «cwms» ՈՒելսում, և այլ ուրիշ բառերով։ Շատ աղբյուրներում «кар» և «սառցե կրկես» տերմինները համարվում են համարյա լրիվ հոմանիշներ։ Վ.Մ. Կոտլյակովի խմբագրությամբ «Գլյացիոնական բառարանում»,  Մ.Գ. Գրոսվալդան իր հոդվածում նշում է այս երկու հայտնի տերմինների հոմանիշությունը։ Իր դասագրքում Մատիաս Կուլեն նույնպես չի գրում սառցե կրկեսների մասին, ամեն տեղ այն նշելով որպես Կար

## Նկարագրություն
Ի.Ս. Շուկինի ընդհանուր երկրամակերևույթային հիմնարար դասագրքում սառցե կրկեսը՝ ամֆիթատրոնը, որը ներառում է մի քանի «կարեր» (սառցե կրկեսներ)։ «Սառցե կրկես» և «Կար» տերմինները Ռուսաստանում հաճախ օգտագործվում են գիտական և գործնական առօրյայում։ Կարը զբաղեցնող սառցադաշտը համապատասխանաբար կոչվում է կարային սառցադաշտ։ Կրկեսում տեղավորվող սառցադաշտերը բաժանվում են առանձին կարային սառցադաշտերի, բայց ինչպես կանոն արդեն անվանվում են ընդհանուր անունով։

Ենթադրվում է, որ այդպիսի, բարձր մակարդակի ավանդաբար, «Սառցե կրկես»  տերմինի հասկացումը որպես առանձին կարերի ամբողջություն, հարմար է նաև ռելիեֆի նկարագրության և ուսումնասիրման համար։

## Տես նաև
*Սառցադաշտ
* Կար  (Ռելիեֆի ձև)

## Ծանոթագրություններ

## Գրականություն
* *Щукин И. С.* Общая геоморфология. — М.: Московский университет, 1960. Т. 1. 616 с.; 1964. Т. 2. %64 с.
* *Геологический словарь*. — М.: Недра, 1978. Т.1, 2.
* *Райс Р. Дж.* Основы геоморфологии / Пер. с англ. под ред И. П. Герасимова. — М.: Прогресс, 1980. — 576 с.
* *Гляциологический словарь* / Под ред В. М. Котлякова. — Л.: Гидрометеоиздат, 1984. — 528 с.

Կատեգորիա:Ռելիեֆի սառցադաշտային ձևեր
Կատեգորիա:Սառցադաշտեր
Կլոր-հորիզոնական աղեղ

**Կլոր-հորիզոնական** կամ **մերձհորիզոնային  ծիածան** («կրակե ծիածան»)- հալոյի տեսքերից մեկը, մթնոլորտի մեջ հարաբերական հազվագյուտ օպտիկական երևույթ, որն արտահայտվում է հորիզոնական ծիածանի հայտնման ժամանակ, առանձնացված է թեթև, բարձր տեղակայված փետրավոր ամպերի ֆոնին։
[thumb|Կլոր-հորիզոնական ծիածան (կրակե ծիածան) նեապալական [Հիմալայներում:]]
thumb|Կլոր-հորիզոնական ծիածան փետրավոր ամպերի ֆոնում:

## Երևույթի ֆիզիկա
thumb|«Կրակե ամպեր» սարերում։Ֆենոմենը առաջանում է հետևյալ պայմաններում.                                                                                                         
*Հորիզոնի վրա արևը պետք է լինի 58 աստիճանից ավելի,
* Երկնքում պետք է լինեն փետրավոր ամպեր,
* Տափակ բյուրեղները ամպերի մեջ պետք է կողմնորոշված լինեն հորիզոնական դիրքով։

Հյուսիսի -ից 55° հյս. լայն․ հյուսիս և հարավից 55° հրվ. լայն.հարավ այդ երևույթը չի կարող դիտվել  (երկրագնդի մակերևույթից), քանի որ Արեգակն այնտեղ այդքան չի բարձրանում (սակայն բարձրանալով սարի գագաթը այն կարող ենք դիտել): Ծիածանը հայտնվում է ծայրահեղ դեպքում 57,8° (90°−32,2°) լայնություններում հորիզոնի վրա, պայծառության գագաթնակետը  67,9° է։

Ֆենոմենի հազվագյուտությունը բացատրվում է այն բանով, որ բյուրեղիկները ամպի մեջ պետք է լինեն հորիզոնական կողմնորոշման արևի շողերը բեկելու համար։ Շողերը ընկնում են ուղղահայաց վեցանիստ բյուրեղի կողմնային նիստի վրա, անցնում են նրա միջով և դուրս են գալիս ներքին հորիզոնական կողմով։ Այսպիսի սխեման ապահովում է տարրապատկերային գույների առանձնացում, որոնք, ծիածանի նման, «վառում են» փետրավոր ամպերում։ 
thumb|Ծիածան Ավստրալիայի սարերում հողմից հետո:

## Տես նաև
*Ծիածան
*Սադափե ամպեր

## Ծանոթագրություններ

Կատեգորիա:Մթնոլորտային օպտիկական երևույթներ:
Կատեգորիա:Օպտիկա
Հենրիկ Հարությունյան (բանասեր)

**Հենրիկ Արտավազդի Հարությունյան** (նոյեմբերի 3, 1937, Թափադոլակ, Դուզքենդի շրջան, Հայկական ԽՍՀ, ԽՍՀՄ - մայիսի 7, 1992, Երևան, Հայաստան), հայ լեզվաբան, բանասիրական գիտությունների դոկտոր (1989), պրոֆեսոր։

## Կենսագրություն
Հենրիկ Հարությունյանը ծնվել է 1937 թ. նոյեմբերի 3-ին  Դուզքենդի շրջանի Թափադոլակ գյուղում, որտեղ էլ ստացել է իր միջնակարգ կրթությունը։ 1960 թ. ավարտել է Գյումրիի Մ.Նալբանդյանի անվան մանկավարժական ինստիտուտի պատմա-լեզվագրական ֆակուլտետը և  աշխատանքի  անցել  նույն քաղաքի Պետրոս Դուրյանի անվան միջնակարգ դպրոցում, որպես ջոկատավար, մայրենի լեզվի և գրականության ուսուցիչ։ 1964 թ. ընդունվել է ՀՀ ԳԱԱ Հրաչյա Աճառյանի անվան լեզվի ինստիտուտի ասպիրանտուրան, ժամանակակից հայոց լեզվի մասնագիտության գծով, եղել է  լեզվաբան պրոֆեսոր Գուրգեն Սևակի ասպիրանտը։ 1967 թ. ավարտել է  ասպիրանտուրան  և  աշխատանքի է անցել  Երևանի պետական համալսարանի բանասիրական ֆակուլտետում, որտեղ էլ անընդմեջ աշխատել է մինչև իր կյանքի վերջին օրը։ 1968 թ. «Անդեմ նախադասությունները ժամանակակից հայերենում» թեմայով պաշտպանել է  թեկնածուական դիսերտացիա և ստացել բանասիրական գիտությունների թեկնածուի գիտական աստիճան։ 1973 թ. Հարությունյանին շնորհվել է դոցենտի կոչում։

Համալսարանում դասավանդելուն զուգահեռ Հենրիկ Հարությունյանը միաժամանակ դասախոսություններ է կարդացել ուսուցիչների կատարելագործման հանրապետական ինստիտուտում,  հեռուստատեսությամբ վարել է  «Մեր լեզուն, մեր խոսքը» հաղորդաշարը։ Եղել է  Կրթության նախարարության ծրագրամեթոդական խորհրդի անդամ։ 1989 թ. «Կառավարումը ժամանակակից հայերենում» ծավալուն մենագրությամբ նա  պաշտպանել է դոկտորական թեզ և ստացել  բանասիրական գիտությունների դոկտորի գիտական աստիճան, իսկ մեկ տարի անց՝ պրոֆեսորի կոչում։Հենրիկ Հարությունյանը եղել է բանասիրական ֆակուլտետի դեկանի տեղակալ, կուսկազմակերպության քարտուղար, Ուսանողական գիտական ընկերություն  նախագահ, համալսարանի բնագիտական ֆակուլտետների հայոց լեզվի ամբիոնի վարիչ։

Գրել է 12 մենագրություն և հինգ տասնյակից ավելի գիտական հոդված։ Նրա աշխատություններից մեկական օրինակներ գտնվում են Վաշինգտոնի կոնգրեսի գրադարանում։

Մահացել է 1992 թ. մայիսի 7-ին։ Նրա մահից հետո ընտանիքի կողմից  հրատարակվել է  «Բայի արկածները» մենագրությունը։

:

## Աշխատություններ
*«Անդեմ նախադասությունները ժամանակակից հայերենում»
*«Ածական անուն, դերանուն»
*«Գրողի լեզվի և ոճի հարցեր»
*«Լեզվի գործնական ուսուցումը և տրամաբանական մտածողության զարգացումը»
*«Գեղարվեստական խոսք»
*«Եթե բառերը խոսեին»
*«Հետաքրքրաշարժ հայոց լեզու»
*«Հայոց լեզուն հազարագանձ»
*«Ուղղագրական բառգրքույկ»
*«Առձեռն ուղղագրական բառգրքույկ»
*«Կառավարումը ժամանակակից հայերենում»
*«Հետաքրքրաշարժ հայոց լեզուն»

## Ծանոթագրություններ

## Արտաքին հղումներ
*ՀԱՅԱՍՏԱՆԻ ԳՐԱԴԱՐԱՆՆԵՐԻ ՀԱՄԱՀԱՎԱՔ ԳՐԱՑՈՒՑԱԿ = Union Catalog of Armenian Libraries

Կատեգորիա:Բանասիրական գիտությունների դոկտորներ
Կատեգորիա:Բանասիրական գիտությունների թեկնածուներ
Կատեգորիա:ԵՊՀ դասախոսներ
Կատեգորիա:Հայ բանասերներ
Կատեգորիա:Հայ գիտնականներ
Կատեգորիա:Հայ լեզվաբաններ
Կատեգորիա:Հայ պրոֆեսորներ
Կատեգորիա:Ոչ գեղարվեստական գրողներ
Սուրբ ծնունդ, որը գրեթե չէր կատարվել

**«Սուրբ ծնունդ, որը գրեթե չէր կատարվել»** (), Իտալական մանկական կատագերգական ֆիլմ։ 1970 - ական թվականների սկզբից 1980 - ական թվականները անընդհատ ցուցադրվել է Սուրբ ծննդին HBO ալիքով։ Ֆիլմը  DVD տարբերակով դուրս է եկել 2003 թվականի հոկտեմբերի 7 -ին։

## Սյուժե
Սուրբ Ծննդից ոչ շատ առաջ Սեմ ՈՒիպլը այցելում է Սանտա Կլաուսին։ Նա հիշեցնում է Սեմին, որ շատ վաղ տարիքում նա իրեն նամակ էր գրել, որտեղ շնորհակալություն էր հայտնել նվերների համար և խոստացել էր օգնել ծերուկին, եթե նրան երբևէ հարկավոր լինի օգնել։ Եվ հենց այդ ժամանակը եկավ․ ծեր ժլատ Ֆինեաս Պրյունը, որը Հյուսիսային բևեռի տիրակալն էր, Սանտայից պահանջում է իր կացարանի վարձավճարը   և նվերների գործարանը։ Հակառակ դեպքում՝ Պրյունը սպառնաց վտարել Սանտային, նրա կնոջը և Էլֆերին, իսկ բոլոր խաղալիքները վերցնել իրեն։ Սանտա Կլաուսը և Սեմը պարտավոր են գտնել ճիշտ դատաստան Ֆինես Պրյունի հանդեպ, որպեսզի կայանա Սուրբ Ծնունդը ․․․

## Արտադրություն
Ֆիլմի ռեժիսորը և գլխավոր դերակատարը Ռոսսանո Բրացցին է։ Իրական պատմությունը հիմնված էր Պոլ Թրիփի կողմից գրված գրքի վրա, նա այն հարմարեցրել է էկրանի և դերասանների համար։ Ֆիլմի սաունդթրեքը, այդ թվում նաև Գլեն Յարբրոյի կատարմամբ երգի նախաբանը գրել է Բրունո Նիկոլայը։ ԱՄՆ - ում ֆիլմը գնահատվում է որպես G և ունի 89 րոպե տևողություն։

## Դերերում
* Ռոսսանո Բրացցի - *Ֆինեաս Պրյուն*
* Պոլ Տրիպ - *Սեմ ՈՒիպպլ*    
* Միշա Աուեր - *Էլֆերի ղեկավար Ջոնաթան* 
* Ալբերտո Ռաբագլիատի - *[[Սանտա Կլաուս]]*
* Լիդիա Բրացցի - *տիկին Կլաուս*
* Սոննի Ֆոքս - *պարոն Պրիմ*
* Ջոն Կարլսեն - *Բլոսոմ*

## Արտաքին հղումներ
* Սուրբ Ծնունդ, որը գրեթե տեղի չի ունեցել  -ում
* Ֆիլմի մասին գտնել ''theneitherworld.com կայքում
* 
* 

## Ծանոթագրություններ

Կատեգորիա:1960-ականների անգլերեն ֆիլմեր
Կատեգորիա:1966 ֆիլմեր
Կատեգորիա:HBO-ի բնօրինակ ծրագրեր
Կատեգորիա:Ամերիկյան կատակերգական դրամա ֆիլմեր
Կատեգորիա:Իտալական ընտանեկան ֆիլմեր
Կատեգորիա:Իտալական ֆիլմեր
Կատեգորիա:Մանկական ֆիլմեր
Կատեգորիա:Սուրբծննդյան ֆիլմեր
Կատեգորիա:1960-ականների ամերիկյան ֆիլմեր
Էլիս Գոստլի

**Էլիս Գոստլի** (), ամերիկացի դերասանուհի։ 1965 թվականին արժանացել է Թոնի մրցանակի։ Առավել հայտնի է հեռուստատեսային և թատրոնի դերերով։

## Կենսագրություն
Էլիս Մարգարեթ Գուստիլին ծնվել է 1923 թվականի օգոստոսի 14-ին Միսուրի նահանգի Վերնոն շրջանում։ Նրա մանկությունը անցել է Օկլահոմայում, որտեղ ավարտել է միջնակարգ դպրոցը և ընդունվել համալսարան։ Սակայն որոշ ժամանակ անց Ալիսը դուրս է գալիս համալսարանից և սկսում է զբաղվել  թատերական կարիերայով՝ թատրոնում։

1952 թվականին Էլիսի դեբյուտը տեղի ունեցավ Բրոդվեյում իսկ երկու տարի անց առաջին անգամ հայտնվեց նաև կինոէկրաններին։ 1965 թվականին Գոսլին դառնում է Թոնիի մրցականակիր։

Առավել հայտնի է դարձել հեռուստատեսությամբ, որտեղ խաղացել է հանրաճանաչ հեռուստասերիալներում՝ «Կինս հմայեց ինձ», «Տարօրինակ զույգը», «Սայմոնը և Սայմոնը» և «Ոսկե աղջիկներ»։

Ալիսը խաղացել է նաև հետևյալ կինոնկարներում՝ «Սպանել ծաղրասարյակին» (1962), «Շրջանավարտ» (1967) և «Գրեյս» (1978)։

Էլիս Գոստլին 1953 թվականին ամուսնացել է Ֆելիս Օրլանդիի հետ մինչև վերջինիս մահը՝ 2003 թվականը։

Դերասանուհին իր մահկանացուն կնքել է 2007 թվականի սեպտեմբերի 21-ին՝ Լոս Անջելեսի արվարձաններից մեկում՝ քաղցկեղից։

## Մրցանակներ
* Թոնի 1965 - «Լավագույն դերասանուհին պիեսում»

## Ծանոթագրություններ

## Արտաքին հղումներ
* 
* Alice Ghostley, Comic TV and Stage Actress, Dead at 81
* The Final Taxi Podcast on Alice Ghostley

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:Թատրոնի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի դերասանուհիներ
Ցուգարու նեղուց

**Ցուգարու կամ Սանգարյան նեղուց** (Ճապ. 津軽海峡 *Цугару-кайкё*), նեղուց Ճապոնական Հոնսյու և Հոկայդո կղզիների միջև, միացնում է Ճապոնական ծովը Խաղաղ օվկիանոսին։ Նեղուցի լայնությունը 18-110 կմ է, երկարությունը`96 կմ։ Նավարկելի մասի խորությունը փոփոխվում է 110-ից մինչև 491 մ-ի սահմաններում։
alt=|աջից|342x342փքս
alt=|աջից|315x315փքս
alt=|աջից|315x315փքս

Ճապոնական տարածքային ջրերը սովորական 12 միլի փոխարեն ափից տարածվում են ընդամենը 3 ծովային միլ, որպեսզի ԱՄՆ-ի ռազմածովային ուժերը կարողանան անցնել նեղուցով, չխախտելով Ճապոնիայի տարածքում ատոմային զենքի արգելքի օրենքը։

Նեղուցի տակով անցնում է Սեյկան երկաթուղային թունելը՝ երկարությամբ երկրորդը Գոտարդյան բազային թունելից հետո։ Այն պատրաստել են կամրջի անանցանելիության պատճառով։ Նեղուցը չափազանց խորն է (նվազագույն խորությունը 100 մետրից ավելի է) և նրանում հաճախ ուժեղ փոթորիկներ են լինում, որոնց պատճառով լաստանավերը հաճախ սուզվում են։

Նեղուցում կան բազմաթիվ խարսխակայաններ, բայց քամուց ամբողջովին պաշտպանվելու վայր չկա։ Հիմնականում հոսանքները գալիս են արևմուտքից, նեղուցի կենտրոնում հոսանքի արագությունը մոտ 3 հանգույց է։ Հոսանքը հաճախ ճյուղավորվում է մի քանի առանձին հոսքերի, որոնք պարբերաբար փոխում են իրենց ուղղությունը։ Մակընթացությունները կարող են հասնել մինչև 2 մ-ի։

Երկու ափն էլ լեռնային են և պատված են անտառներով։ Հոկայդո կղզու ափին Սանգարյան նեղուցում գտնվում է Հակոդատե քաղաքը՝ 20-րդ դարի սկզբների  ռուսական հյուպատոսության նստավայրն և ռուսական Ամուր գետից գնացող նավերի նավահանգիստը։ Սանգարյան նեղուցի առաջին քարտեզը կազմել է ռուս ծովակալ Իվան Կրուզենշտեռնը։ Նեղուցի հարավային կողմից` ցամաքից դեպի հարավ մխրճված է Մուցու ծովածոցը, որտեղ և գտնվում է Աոմորի քաղաք-նավահանգիստը։

Ձմռանը նեղուցը չի սառչում։

## Ծանոթագրություններ

## Արտաքին հղումներ
* 
* Цугару // Словарь современных географических названий
* Крузенштерн. Сангарский пролив

Կատեգորիա:Խաղաղ օվկիանոսի նեղուցներ
Կատեգորիա:Ճապոնիայի նեղուցներ